Weeg jou woorde só | Netwerk24
Weeg jou woorde só
Deur Stephan Joubert 17 September 2020 00:00
Jy skuld ander mense altyd 'n stuk eerlikheid, veral as daar fout is in hul lewe. Prediker 7:5 sê die eerlike woorde van 'n wyse is kosbaarder as die vleitaal van 'n dwaas.
Leer by John Woolman (1720-1772), 'n Amerikaanse kleremaker wat hom beywer het vir die afskaffing van slawerny. Toe hy met inheemse Amerikaners moes gesels, het die plaaslike leier sy hand eers op Woolman se bors geplaas. "Ek wil voel waar sy woorde vandaan kom." Ná 'n ruk gee hy 'n teken dat mense maar na Woolman kan luister. Sy woorde kom uit die hart. Vir die Here tel hartstaal meer as dooie lippetaal.
Praat opbouend. Moenie afkraak, afbreek, slegsê en verneder nie. Bemoedig. Laat jou woorde wees soos die fynste silwer soos in Spreuke 10:20.